༄༅། །ཀ་མ་ལ་དང་ཟླ་བའི་དཀྱིལ་འཁོར་དབུས། །ཁ་དོག་རབ་མཛེས་
གངས་རིའི་ལྷུན་པོ་འདྲ། །ག་བུར་ཙན་དན་དྲི་ངད་ལྡན་པ་ཡིས། ། །དངར་་་་་་་་་
འཛིན་དབྱིངས་སུ་འཇོམས་ལ་གསོལ་བ་འདེབས། །ཅ་ཅོ་ཆེར་སྒྲོག་འཁོར་བའི་
རྒྱ་མཚོ་འདིར། །ཆ་ལུགས་མ་ངེས་གང་འདུལ་སྤྲུལ་བ་ཡིས། །ཇ་སོགས་ནོར་
རྫས་འཆང་བ་རབ་བཅད་དེ། །ཉམ་ཐག་འདྲེན་པའི་དབང་བོར་གསོལ་བ་་་་་
འདེབས། །ཏ་ཐཱ་ག་ཏའི་གོ་འཕང་མཆོག་བརྙེས་ཀྱང༌། །ཐ་མལ་འགྲོ་ལ་་་་་་་་་
བཟོད་མེད་སྙིང་རྗེ་ཡིས། །ད་ལྟ་སྙིགས་མ་ལྔ་བདོའི་དུས་སྐབས་འདིར། །ན་་
འཆིའི་འཇིགས་སྐྱོབ་ཁྱོད་ལ་གསོལ་བ་འདེབས། །པ་སངས་ལྟར་དཀར་རབ་་་
མཛེས་ཞི་བའི་སྐུ། །ཕར་ཕྱིན་དྲུག་རྫོགས་རིན་ཆེན་རྒྱན་གྱིས་སྤྲས། །བ་སྤུའི་་
གྲངས་ལྡན་སྤྲུལ་བ་འབུམ་བཀྱེས་ཏེ། །མ་ལུས་འགྲོ་ཀུན་འདྲེན་ལ་གསོལ་བ་་་་
འདེབས། །ཙ་རི་དང་མཚུངས་དབེན་པའི་གནས་མཆོག་ཏུ། །ཚ་གྲང་ཁྱད་་་་
བསད་དཀའ་ཐུབ་སྨྱུང་གནས་ལ། །ཛ་ཡའི་རྣམ་ཐར་བཞིན་དུ་བརྩོན་པ་་་་་་་
ཡིས། །ཝ་ལེར་ཁྱོད་གསུང་ཐོས་པར་བྱིན་གྱིས་རློབས། །ཞྭ་ལྟར་འབྲལ་མེད་སྤྱི་
བོས་རབ་བཀུར་ཏེ། །ཟ་འཐུང་ལོག་པའི་འཚོ་བ་གཏན་སྤངས་ནས། །འ་འུར་
གཡེང་མེད་ལྷ་ཁྱོད་སྒྲུབ་པ་ལས། །ཡ་མཚན་སྐུ་མཆོག་མཐོང་བར་བྱིན་གྱིས་་་་
35

རློབས། །རྭ་ལྟར་གྱོང་བའི་ཤེས་རྒྱུད་འདུལ་དཀའ་ཡང༌། །ལ་ལུང་ལྟོ་ཕྱིར་་་་་་
རྒྱུག་པ་མ་ཡིན་པར། །ཤ་ཁྲག་ལྟོ་གོས་བྲལ་ནས་སྒྲུབ་པ་ལས། །ས་བཅུ་ཚེ་་་་་་…
འདིར་ཐོབ་པར་བྱིན་གྱིས་རློབས། །ཧ་ཅང་སྐལ་དམན་ཉམ་ཐག་འགྲོ་ཀུན་་
གྱིས། །ཨ་དོན་སྟོང་ཉིད་སྐྱོན་མེད་རྟོགས་དཀའ་བས། །ཀླུ་སྒྲུབ་ཟླ་གྲགས་་་་་་
འཇམ་མགོན་བླ་མ་ཡི། །དགོངས་དོན་ཇི་བཞིན་རྟོགས་པར་བྱིན་གྱིས་་་་་་་་་་་
རློབས། །རབ་འབྱམས་རྒྱལ་བ་ཀུན་གྱིས་ཆེར་བསྔགས་པའི། །རབ་མཛེས་་་་་
ཤིང་གིས་ཡོངས་བསྐོར་དབེན་གནས་འདིར། །རབ་བྱུང་བཅོ་ལྔའི་ཤིང་མོ་ཡོས་
བུའི་ལོར། །རབ་ཚེས་ས་ག་ཟླ་བའི་བཅུ་བཞིའི་ཉིན། །རྣམ་དཀར་དགེ་ལ་་་་་
གཞོལ་བའི་བན་རྒན་གྱིས། །རྣམ་དག་ལྷག་བསམ་དཀར་པོའི་རྒྱུ་བྱས་ནས། །
རྣམ་དཀར་དགེ་བའི་ལས་ཀྱི་འགོ་བརྩམས་ཏེ། །རྣམ་པ་ཀུན་ཏུ་སྨྱུང་བར་་
གནས་བཞིན་དུ། །འཕགས་ཡུལ་གྲུབ་བརྙེས་དགེ་སློང་དཔལ་མོ་ཡིས། །
འཕགས་པའི་ས་ལམ་བསྟན་པ་ཇི་བཞིན་དུ། །འཕགས་མཆོག་ཁྱོད་ལ་གསོལ་་
བ་རྩེ་གཅིག་ཏུ། །འཕགས་པའི་གོ་འཕང་ཐོབ་ཕྱིར་བཏབ་པ་ལས། །ལོ་བཅུ་་
ལྷག་ཙམ་སོང་བའི་ཤིང་གླང་གི །ལོ་ཡི་ཡོས་ཟླའི་ཚེས་དྲུག་མཚན་ཕྱེད་ལ། །
ལོ་འདབ་རྒྱས་པའི་དབྱར་གྱི་དུས་ཤིག་རྨིས། །ལོ་མ་མེ་ཏོག་འབྲས་བུས་ས་་་་་་་
ཕྱོགས་གང༌། །བདག་གི་མདུན་ངོས་མེ་ཏོག་རྒྱ་མིན་གྱིས། །བདག་ཡིད་སྤྲོ་་་་་
ཕྱིར་གང་ནས་སེར་ལམ་མེ། །བདག་ཡིད་དགའ་ཞིང་སྤྲོ་བའི་ངང་ཉིད་ནས། །
བདག་གི་སོར་བཅུས་ཐལ་མོ་སྙིང་གར་སྦྱར། །མཆོད་ཡུལ་རྒྱལ་བ་རྣམས་ལ་་་་
དམིགས་བྱས་ཏེ། །མཆོད་པའི་སྤྲིན་གཟུངས་འདོན་བཞིན་ཕར་ཚུར་འགྲོ།
མཆོད་པའི་ཡོ་བྱད་མེ་ཏོག་དེ་དག་གིས། །མཆོད་ཡུལ་རྣམས་ཀྱི་ཐུགས་རྒྱུད་་
ཚིམ་པར་བྱས། །མིག་གིས་གཡས་ཀྱི་ཕྱོགས་སུ་བལྟས་པའི་ཚེ། །མིག་གི་ཡུལ་་
36

དུ་རི་བོ་ཆེན་པོ་ཞིག །མིག་ལ་སྣང་བ་ལྷོ་ཡི་ཕྱོགས་ན་ཡོད། །མིག་གིས་བལྟས་
ནས་དེ་ལ་ཕྱིན་ཙ་ན། །རི་ངོས་ཐམས་ཅད་མེ་ཏོག་དཀར་པོས་གང༌། །རི་དེའི་
མེ་ཏོག་འདབ་བཞི་བརྒྱད་དམ་བཅུ། །རི་དེ་ཕལ་བ་ཞིག་ཏུ་མ་ཡིན་པས། ། །རི་
རྩེར་ཕྱིན་འདོད་བསམ་པ་བདག་ལ་སྐྱེས། །མེ་ཏོག་རྩ་བ་སྡོང་བོ་ལོ་མ་ལྗང༌། །
མེ་ཏོག་ཚལ་དུ་བུང་བ་ལ་སོགས་པའི། །མེ་ཏོག་གྲངས་མཉམ་སྲོག་ཆགས་མང་
གནས་པས། །མེ་ཏོག་ཚལ་ནས་རི་རྩེར་འདེད་འདོད་སྐྱེས། །རང་ཉིད་རི་ངོས་
གཟར་ནས་བགྲོད་དཀའ་བས། །རང་གི་ལག་པ་མེ་ཏོག་ལ་འཇུས་ཚེ། །རང་་
ལུས་ཤོག་སྐྱ་རླུང་གིས་བཏེགས་པ་བཞིན། །རང་ལ་དཀའ་ཚེགས་མེད་པར་རི་
རྩེར་ཕྱིན། །ཕར་རྒྱབ་ངོས་ལ་ཀུན་ཏུ་བལྟས་པའི་ཚེ། །ཕར་རྒྱབ་ཕྱོགས་སུ་ཁ་
བ་བུ་ཡུག་འཚུབ། །ཕར་ཚུར་འགྲོ་བའི་ལམ་ཡང་དེ་ན་མེད། །ཕར་རིའི་ཉིན་དེར་
ལུག་མང་ཞིག་གིས་བགང་། །དེ་ལ་བལྟས་ཚེ་འཇིགས་ཤིང་སྐྲག་པ་སྐྱེས། །དེ་
ནས་ཕྱིར་འཁོར་མེ་ཏོག་ཚལ་ལ་བལྟས། །དེ་ཡིས་རྐྱེན་བྱས་གཉིད་ནི་ཡེར་གྱིས་
སད། །དེ་ནི་བཟང་ལྟས་ཙམ་ཞིག་ཡིན་མོད་ཀྱང༌། །ད་དུང་འཁོར་བའི་རྩ་བ་
ཡོད་པས་ན། །ད་དུང་འཁོར་བར་མི་འཁྱམས་ངེས་མེད་པས། །ད་དུང་བདག་
གི་སྐྱིད་སྡུག་ཁྱེད་རང་མཁྱེན། །ད་དུང་ལྷ་ཁྱོད་སྐྱབས་སུ་གཏོང་བ་མིན། །
མཆོག་གསུམ་ངོ་བོ་བླ་མ་རིན་པོ་ཆེ། །མཆོག་གི་སྤྲུལ་སྐུ་རྒྱལ་བ་ཤཱཀྱ་ཐུབ། །
མཆོག་དམན་ཞིང་མཆོག་དམ་པ་ཁྱེད་རྣམས་ཀྱིས། །མཆོག་གི་སྨོན་པ་འགྲུབ་་
པའི་དཔང་བོ་མཛོད། །ཀོའུ་ཤི་ཀ་སོགས་མཐུ་ལྡན་དྲེགས་པ་རྣམས། །ཁོ་རང་
འཁོར་བའི་གནས་ལས་མ་འཕགས་པས། །གོ་ས་མཐོན་པོ་ཐོབ་པས་ཅི་ཞིག་་་་
བྱ། །ངོ་མཚར་བདེ་བ་ཅན་དུ་སྐྱེ་བར་ཤོག །ཅོ་འདྲི་བྱེད་པའི་ལོངས་སྤྱོད་་་་་་
མང་བ་དང་། །ཆོ་ལོ་གོ་ས་མཐོ་བ་ལ་སོགས་པ། །ཇོ་བོ་ཆེན་པོའི་རྣམ་ཐར་མ་
37

ཡིན་པས། །ཉོ་ཚོང་བྱ་བ་གཏན་ནས་སྤང་བར་ཤོག །ཏོ་ཀེར་ཅན་གྱི་ཁྲིམས་་
འཆལ་འགའ་ཞིག་ལ། །ཐོ་བས་རྡུང་རྡེག་བྱེད་པའི་གནས་ངན་དེར། །དོ་ནུབ་
ཙམ་ཡང་མི་སྐྱེ་ངེས་མེད་པས། །ནོར་བུའི་གླིང་མཆོག་དགའ་ལྡན་གནས་སུ་་་་
དྲོངས། །པོ་ཏོ་བ་དང་བཀའ་གདམས་གོང་མ་ཡི། །ཕོ་རབ་རྣམས་ལ་ཁ་མིག་
ཡར་བལྟས་ཏེ། །བོ་དྷིའི་ལམ་ལ་སྦྱང་བ་མཐར་ཕྱིན་ནས། །མོ་ཚོགས་བྲལ་་་་་་
བའི་དབེན་པར་གནས་གྱུར་ཅིག །ཙོ་རའི་འཇིགས་པ་བྲལ་བའི་གནས་མཆོག་ ་
ཏུ། །ཚོན་པོའི་ཟས་ཀྱི་ཞེན་པ་གཏན་སྤངས་ཏེ། །ཛོ་ཀི་དབང་ཕྱུག་དམ་པ་་་་
གོང་མའི་རྗེས། །ལྦ་ལུག་བཞིན་དུ་སྒྱིད་ལུག་མི་བྱེད་ཤོག །ཞོ་དང་འོ་མ་་་་་་་་
གཉིས་སྦྱོར་བཏུང་བ་དེ། ། ཟོ་བའི་ནང་དཀྲུགས་ཁྱིམ་པའི་བྱ་བ་རྣམས། །འོ་་
ཅག་རབ་བྱུང་བྱ་གཞག་མ་ཡིན་པས། །ཡོ་ལང་བྱ་བ་ཐམས་ཅད་སྤངས་པར་་་
ཤོག །རོ་འཕངས་བཞིན་དུ་བས་མཐའི་རི་ངོགས་སུ། །ལོ་འགའ་ཙམ་མིན་ཇི་
སྲིད་འཚོ་ཡི་བར། །ཤོ་སོགས་གཡེང་བའི་བྱ་བ་མི་བྱེད་པར། །སོ་སྐྱེ་ས་ལས་་་
ཁྱད་དུ་འཕགས་པར་ཤོག །ཧོར་སོགས་བསྟན་པ་མེད་པའི་མཐའ་འཁོབ་ཏུ། །
ཨོ་རྒྱན་པདྨའི་རྣམ་ཐར་ཇི་བཞིན་དུ། །རང་ཉིད་བསྟན་པའི་བདག་པོར་་་་་་་
དབང་བསྒྱུར་ནས། །མ་ལུས་འགྲོ་ཀུན་འདྲེན་པའི་དཔལ་འཐོབ་ཤོག །ཅེས་་་་
མནལ་གཏམ་གྲུ་འཛིན་ཞིང་གཟིགས་ཞེས་བྱ་བ་འདི་ནི་སྒྲུབ་བརྩོན་དམ་པ་དགེ་སློང་དཀོན་
མཆོག་མཐར་ཕྱིན་གྱིས་རྨི་ལམ་རྨིས་པ་ལ་མགོ་མཇུག་སྤྲད་དེ་ཨ་མོ་གྷས་བྲིས་པ་དགེའོ། །།